સૂત્રોના જણાવ્યા પ્રમાણે અમદાવાદ શહેરની અંદર આવેલી પોસ્ટ ઓફિસમાં છેલ્લા ત્રણ ચાર દિવસથી પૂરતી કેશ પહોંચાડવામાં આવતી નથી. લોકો સવારથી ઊઠીને પોસ્ટ ઓફિસમાં નોટ બદલાવવા પહોંચી જાય છે પરંતુ પોસ્ટ ઓફિસમાં કેશ ન આવી હોવાનું જણાવાતાં લોકોને નિરાશ થઇ પરત ફરવું પડે છે. શહેરના ધર્મનગર અને રેલવે કોલોની ખાતે આવેલી પોસ્ટ ઓફિસમાં છેલ્લા બે ત્રણ દિવસથી કેશ ન આવી હોવાનું જાણવા મળ્યું છે. કેટલીક પોસ્ટ ઓફિસ બહાર આજે કેશ બદલી આપવામાં આવશે નહીં તેવાં બોર્ડ મુકાયાં છે. ઉપરાંત માત્ર સેવિંગ ખાતામાં પૈસા જમા કરાવવામાં આવશે તેમ જણાવી દેવામાં આવ્યું હતું. આને કારણે વકીલો અને લોકોને ભારે હાલાકીનો સામનો કરવો પડી રહ્યો છે.